27.12.2022
EL
Επίσημη Εφημερίδα της Ευρωπαϊκής Ένωσης
C 493/323 Τετάρτη 8 Ιουνίου 2022
Κείμενο που προτείνει η Επιτροπή
Τροπολογία
Κατά την κατάρτιση της έκθεσης, η Επιτροπή λαμβάνει υπόψη όλους τους παράγοντες που συμβάλλουν σε μια οικονομικά αποδοτική πρόοδο προς την επίτευξη της κλιματικής ουδετερότητας έως το 2050.
Αυτοί περιλαμβάνουν την ανάπτυξη οχημάτων μηδενικών και χαμηλών εκπομπών, την πρόοδο όσον αφορά την επίτευξη των στόχων για την ανάπτυξη υποδομών επαναφόρτισης και ανεφοδιασμού, όπως απαιτείται σύμφωνα με τον κανονισμό για τις υποδομές εναλλακτικών καυσίμων, τη δυνητική συμβολή των τεχνολογιών καινοτομίας και των βιώσιμων εναλλακτικών καυσίμων στην επίτευξη κλιματικά ουδέτερης κινητικότητας, τον αντί­ κτυπο στους καταναλωτές, την πρόοδο στον κοινωνικό διάλογο, καθώς και πτυχές για την περαιτέρω διευκόλυνση μιας οικονομικά βιώσιμης και κοινωνικά δίκαιης μετάβασης προς την οδική κινητικότητα μηδενικών εκπομπών.»·
Κατά την κατάρτιση της έκθεσης, η Επιτροπή λαμβάνει υπόψη όλους τους παράγοντες που συμβάλλουν σε μια οικονομικά αποδοτική πρόοδο προς την επίτευξη της κλιματικής ουδετερότητας έως το 2050.
Αυτοί περιλαμβάνουν:
α) την πρόοδο όσον αφορά την ανάπτυξη οχημάτων μηδενικών και χαμηλών εκπομπών, την οικονομική τους προσιτότητα και την ενεργειακή τους απόδοση·
β) τις επιπτώσεις στους καταναλωτές, ιδίως σε όσους έχουν χαμηλά και μεσαία εισοδήματα, και τον ρυθμό διάδοσης των οχημάτων μηδενικών και χαμηλών εκπομπών στα εν λόγω τμήματα καταναλωτών, καθώς και τη διαθεσιμό­ τητα και το πεδίο εφαρμογής μέτρων σε επίπεδο Ένωσης, κρατών μελών και σε τοπικό επίπεδο για την υποστήριξη αυτής της διάδοσης·
γ) την αγορά μεταχειρισμένων οχημάτων·
δ) την πρόοδο όσον αφορά την επίτευξη επαρκούς ανάπτυξης δημόσιων και ιδιωτικών υποδομών επαναφόρτισης και ανεφοδιασμού, συμπεριλαμβανομένης, ενδεικτικά, της προόδου στην επίτευξη των στόχων, όπως απαιτείται σύμφωνα με τον κανονισμό για τις υποδομές εναλλακτικών καυσίμων 2010/31/ΕΕ του Ευρωπαϊκού Κοινοβουλίου και του Συμβουλίου (1α)·
ε) την πρόοδο όσον αφορά την αύξηση της ποσότητας ενέργειας από ανανεώσιμες πηγές στην Ένωση σύμφωνα με την οδηγία (ΕΕ) 2018/2001·
στ) τη δυνητική συμβολή των τεχνολογιών καινοτομίας και των βιώσιμων εναλλακτικών καυσίμων, συμπεριλαμβανομένων των συνθετικών καυσίμων, στην επίτευξη κλιματικής ουδετερότητας στον τομέα των μεταφορών·
ζ) τις εκπομπές στη διάρκεια του κύκλου ζωής των καινούργιων επιβατικών αυτοκινήτων και των καινούρ­ γιων ελαφρών επαγγελματικών οχημάτων που διατίθε­ νται στην αγορά, με χρήση της μεθοδολογίας που εγκρίνεται σύμφωνα με το άρθρο 7 παράγραφος 10·